Scris in ultimii ani din viata lui Roberto Bolano, 2666 reprezinta varful absolut al unei cariere literare prodigioase, un roman total care reuseste sa creeze ceea ce putine carti au realizat in istoria literaturii: o fresca gigantica ce reprezinta Iadul. Asezat sub cuvintele enigmatice ale lui Charles Baudelaire, ''o oaza de oroare intr-un desert de plictiseala'', 2666 imbina destinele unor personaje unite doar de cautarea unui scriitor enigmatic si le asaza pe fundalul unui oras mexican fictional, Santa Teresa, un adevarat tunel spre infern.''Nu doar cel mai mare roman al deceniului, ci piatra de temelie a unei literaturi.'' - La Vanguardia ''Splendid... Sinteza uluitoare a unei cariere meteorice, dar incredibil de fertile.'' - Les Inrockuptibles ''O experienta literara complexa, in care autorul incearca sa-si arda cosmarurile, in timp ce simte ca timpul ii fuge de sub picioare.'' - El Mundo ''In 2666, autorul se afla in cautarea Romanului Total, care implineste opera unei vieti si o ridica pe culmi ametitoare.'' - Rodrigo Fresan Roberto Bolano s-a nascut la Santiago de Chile in 1953, dar a trait cea mai mare parte din viata in Mexic si in Spania, unde a murit la varsta de 50 de ani. Este autorul a numeroase volume de fictiune, non-fictiune si poezie, printre care se numara Detectivii salbatici, O stea indepartata sau Nocturna in Chile. In 2008 a primit, postum, National Book Critics Circle Award pentru romanul monumental 2666. In Anansi. World Fiction urmeaza sa apara romanul Nocturna in Chile.